CELEX: E2016P0006
Language: lv
Date: 2016-05-12 00:00:00
Title: Héraðsdómur Reykjavíkur 2016. gada 12. maija lūgums EBTA Tiesai sniegt konsultatīvu atzinumu lietā Fjarskipti hf. v Póst- og fjarskiptastofnun (Lieta E-6/16)

2.3.2017   
            
            
               LV
            
            
               Eiropas Savienības Oficiālais Vēstnesis
            
            
               C 66/32
            
         
      Héraðsdómur Reykjavíkur2016. gada 12. maija lūgums EBTA Tiesai sniegt konsultatīvu atzinumu lietā Fjarskipti hf. v Póst- og fjarskiptastofnun
   
   (Lieta E-6/16)
   (2017/C 66/12)
   Ar 2016. gada 12. maija vēstuli Héraðsdómur Reykjavíkur (Reikjavīkas apgabaltiesa) EBTA Tiesai iesniedza lūgumu, kuru EBTA Tiesas kanceleja saņēma 2016. gada 18. maijā, sniegt konsultatīvo atzinumu lietā Fjarskipti hf. v Póst- og fjarskiptastofnun par šādiem jautājumiem:
   
               1.
            
            
               Vai Eiropas Parlamenta un Padomes 2002. gada 7. marta Direktīvas 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (Pamatdirektīva) 2. panta a) punktu var interpretēt tā, ka jēdziens “elektronisko komunikāciju tīkls” attiecas uz signālu pārraidi, kas izpaužas kā SMS īsziņa lietotāju gala ierīcē, kura ar tīmekļa pārlūkprogrammu ir savienota ar tīmekļa serveri My Pages telekomunikāciju uzņēmuma domēnā, izmantojot publisko internetu, un ar PHP skriptprogrammatūru tajā pašā telekomunikāciju uzņēmuma domēnā, kas saņem signālus, tos apstrādā un pārraida no telekomunikāciju uzņēmuma tīmekļa domēna uz SMS serveri (SMSC) savā komunikāciju sistēmā, kura tos, izmantojot telefona tīklu, pārraida uz saņēmēja tālruņa numuru?
            
         
               2.
            
            
               Ja atbilde uz 1. jautājumu ir apstiprinoša, vai Direktīvas 2002/21/EK 2. panta c) punktu var interpretēt tā, ka jēdziens “elektronisko komunikāciju pakalpojums” attiecas uz pakalpojumu, kas sastāv no signālu pārraidīšanas, kura notiek 1. jautājumā aprakstītajā komunikāciju tīklā, ja i) par šo pakalpojumu iekasē maksu un ii) ja par šo pakalpojumu maksu neiekasē?
            
         
               3.
            
            
               Ja atbilde uz 2) jautājumu ir apstiprinoša, vai Direktīvas 2002/21/EK 2. panta d) punktu var interpretēt tā, ka jēdziens “publiskais komunikāciju tīkls” attiecas uz 2. jautājumā aprakstīto elektronisko komunikāciju pakalpojumu, kuru sniedz 1. jautājumā aprakstītajā elektronisko komunikāciju tīklā, neatkarīgi no tā, vai šis pakalpojums ir publiski pieejams i) vai ii) pieejams tikai visiem telekomunikāciju uzņēmuma abonentiem?